Agni-V
<s>Agni-V je interkontinentalni balistički projektil razvijen u Indiji.</s>

<s>Razvoj 
Pod vodstvom vodećeg indijskog znanstvenika za razvoj obrambenog oružja, dr. M. Natrajana, indijska organizacija DRDO (eng. Defence Research and Development Organisation) koja se bavi istraživanjem i razvojem obrambenog oružja, počela je raditi na projektilu Agni-V.</s><s>Riječ je o nadograđenoj inačici projektila Agni-III.</s><s>Interkontinentalni projektil ima domet između 5000 i 6000 km a njegovo testno lansiranje prvi put je najavljivano krajem 2010. godine, no projektil je lansiran godinu i pol dana kasnije.</s>

<s>Opis 
Agni-V je projektil koji se sastoji od tri razine.</s><s>Pokreće ga kompozitni motor koji je smješten na trećoj razini.</s><s>Dvije od tih tri razina bit će izrađene od kompozitnih materijala.</s><s>Agni-V moći će nositi više bojevih glava te će biti opremljen protumjerama od anti-balističkih raketnih sustava.</s>

<s>Projektil je već dizajniran te se 2010. očekuje prvo testiranje projektila.</s><s>60% projektila bit će slično prethodniku Agni-III.</s><s>Novi projektil koristit će napredne tehnologije poput prstenastog laserskog žiroskopa i brzinomjer.</s><s>Agni-V će u indijskom vojnom arsenalu postati prvi projektil koji će se montirati na cestovna vozila te se lansirati s njih.</s><s>S druge strane, projektil Agni-III nije dizajniran za montažu na vozilo te zbog toga dolazi do poteškoća prilikom njegovog premještanja iz jednog mjesta na drugo.</s>

<s>Pri nekim drugim predviđanjima, smatra se da će prvo testiranje Agni-V biti početkom 2011. te će se na njemu primjeniti sve prednosti s Agni-III.</s>

<s>Agni-III je dvorazinska raketa, dok se Agni-V sastoji od tri razine, kako bi se reducirala težina.</s><s>Također, Agni-V ima domet koji je za 1500 km veći od Agni-III (3500 km).</s>

<s>Avinash Chanel, direktor ASL-a, izjavio je: "Agni-5 je specijalno prilagođen za cestovnu mobilnost.</s><s>Razvili smo takav oblik gradnje, te će u budućnosti svi kopneni strateški projektili u Indiji biti proizvedeni za cestovni prijevoz."</s>

<s>Kućište projektila izrađeno je od čelika te je hermetički zatvoreno čime bi se projektil mogao skladištiti više godina, prije same uporabe.</s><s>Kućište mora apsorbirati jake "stresove", budući da ispaljivanje 50-tonskog projektila stvara potisak od 300 do 400 tona.</s>

<s>Dr. Saraswat je u februaru 2010. komentirajući projektil, izjavio za Reuters: "Možete smanjiti nosivost projektila i time povećati domet Agni-V".</s>

<s>Agni-V se može sastojati od 3 do 10 odvojenih nuklearnih bojevih glava.</s><s>Svaka bojeva glava može imati dodijeljen drugi cilj, a glave se odvajaju nakon stotinu kilometara.</s><s>Postoji i alternativna mogućnost da dvije ili više glava imaju dodijeljen isti cilj.</s>

<s>Testiranje 
Indijski ministar obrane, A. K. Antony u augustu 2010. godine izjavio je da je projektil spreman za testiranje.</s><s>Organizacija DRFO je dovršila 90% radova na projektilu te su u završnoj fazi provjere.</s><s>Agni-V prvi put je uspješno testiran 19. 4. 2012. godine čime se Indija priključila elitnoj skupini od pet zemalja (Rusija, SAD, UK, Francuska, Kina) koje su razvile interkontinentalne balističke projektile.</s>

<s>Izvori</s>

<s>Indijske balističke rakete‎
Balističke rakete intermedijernog dometa
Balističke rakete interkontinentalnog dometa</s>

